google/wiki40b huggingface dataset:
Gøs Herreder

Gøs Herreder (nordfrisisk: Gooshiird, tysk: Goesharde) var to herreder i det sydvestlige Slesvig, som hørte til den danske sysseldeling.
Med innvinning av nytt land ved Vestkysten, ble Gøs herred delt i Nørre Gøs Herred og Sønder Gøs Herred. Grensen mellom de to ble Arlåen (tysk Arlau). Her bosatte seg i middelalderen også en del nordfrisere fra de frisiske naboherreder Udlande. Områdets frisiske dialekt kalles Gøsherredfrisisk. I herredene Kær, Nørre- og Sønder Gøs Herred gjaldt Jyske Lov, mens de frisiske marskegnene i kong Valdemars jordebok betegnet Udland, eller Utland, var underlagt den frisiske lex frisionum.
Katarina Dasjkova

Bakgrunn

Hun var den tredje datter av et senatsmedlem, greve Vorontsov. Moren, Marfa Ivanovna Surmina døde i en alder av 26 år av tyfus. Hun etterlot tre døtre og to sønner.  Onkelen Mikhael Larionovitsj Vorontsov og hennes bror Aleksander Romanovitsj Vorontsov tjenestegjorde begge som rikskanslere, hennes andre bror Semjon Romanovitsj Vorontsov var en kjent anglofil. 
Katarina ble svært velutdannet, og studerte matematikk ved universitetet i Moskva. Hun studerte også litteratur. Hennes yndlingsforfattere var de franske Pierre Bayle, Charles de Secondat, Baron de Montesquieu, Nicolas Boileau, Voltaire og Claude Adrien Helvétius.
Hun giftet seg i 1759 med fyrst Mikhail Dasjkov.

Ved hoffet

Hon ble tidlig presentert ved hoffet og deltok i 1762 i det kupp som plasserte hennes gode veninne Katarina på tronen, til tross for at hennes søster Elisabet Vorontsova var maitresse til keiseren, som hadde planer om å gifte seg med henne.
Hun vendte tilbake til Russland i 1782 og ble samme året utnevnt av Katarina til direktør for det russiske vitenskapsakademiet (fra 1784 dets president). Hun var den første kvinne i verden med disse poster. I 1783 ble hun også æresmedlem ved det svenske Vetenskapsakademiet: det første kvinnelige æresmedlemmet, og den andre kvinnen etter Eva Ekeblad. Hun var fremgangsrik, bygde opp det forfalne russiske akademiet, hjalp Katarina i hennes ønske om å gi Russland et mindre barbarisk rykte i Europa, utgav en russisk ordbok, publiserte en avis,  og utgav teaterstykker. 
I 1796 forårsaket et revolusjonært stykke, som hun hadde tillatt, en konflikt med Katarina.
Da tsar Paul kom på tronen i 1796 mistet hun alle sine poster og ble forvist til en landsby ved Novgorod. Hun fikk etterhvert tillatelse til å bosette seg på sin eiendom utenfor Moskva, i Troiskoje ikke langt for den moderne by Kremjonki sør for  Moskva. Der tilbragte hun sine siste leveår. Hun døde 4. januar 1810 og ble gravlagt i Trefoldighetskirken i Troiskoje.
Hennes memoarer (Mon Histoire) ble publisert i Paris i 1804, og på engelsk i to bind i 1840.
Mo Mowlam

Bakgrunn

Mowlam ble født i Watford som det midterste av to tre barb; foreldrene var Tina ogd Frank. Hun vokste opp i Coventry, der faren etterhvert ble Coventrys assistant postmaster. Hun gikk på Chiswick Girls' grammar school i London, og deretter ved  Coundon Court School i Coventry. Hun studerte så sosiologi og antropologi ved Durham University. 
Det var i Durham hun meldte seg inn i Labour Party. Hun arbeidet for Tony Benn i London og den amerikanske forgatter Alvin Toffler i New York City, dit hun flyttet for Ph-D.-studier i political science ved University of Iowa.

Akademisk karriere

Mowlam var foreleser i statsvitenskap ved University of Wisconsin i 1977, og ved Florida State University i Tallahassee fra 1977 til 1979. I hennes tid ved universitetet i Florida ble hennes leilighet brutt opp av noen som hun mistenkte var Ted Bundy, en seriemorder og voldtektsmann som drepte 35 unge kvinner og angrep flere andre kvinner. Mowlam returnerte til England i 1979, og hun begynte ved University of Newcastle upon Tyne. Mowlam giftet seg med bankmannen Jonathan Norton den 24. juni 1995. Ektemannen døde 3. februar 2009. Paret hadde ingen barn sammen.

Statssekretær, politisk virke

Fra 1987 til 2001 representerte hun i Underhuset parlamentssetet for Redcar (North Yorkshire).
Mowlam var fra 1997 til 1999 minister for Nord-Irland. Hun var med på å få IRA til å gjenoppta våpenhvilen. 
Den 4. september 2000 annonserte Mowlam at hun ville trekke seg fra parlamentet ved valget i 2001. Etter å ha trukket seg fra House of Commons, ble Mowlam en kjent kritiker av regjeringens utenrikspolitikk. 
Mowlam er også opptatt av veldedighet. Hun har hjulpet narkotikabrukere til å fullføre rehabilitering, og gitt støtte til foreldre eller omsorgspersoner til funksjonshemmede barn. 
Hennes politiske memoarer ble publisert i 2002. Den 3. august 2005, rapporterte BBC at hun var kritisk syk og innlagt ved Kings College Hospital i London. I januar 2010 ble det avslørt av hennes tidligere lege at en kreftsvulst var årsaken til hennes død. Mowlam var ateist og ble kremert den 1. september 2005 under en ikke-religiøs seremoni. Halvparten av hennes aske ble spredt i nærheten av Hillsborough Castle og den andre halvparten ble spredt i hennes tidligere parlamentariske valgkrets Redcar.
Cerro del Chiquihuite

Cerro del Chiquihuite er en ås nord i Mexico by. Den er en del av fjellkjeden Sierra de Guadalupe. Den sørlige delen av åsen tilhører delegasjonen Gustavo A. Madero i det føderale distriktet, mens den nordlige delen tilhører Tlalnepantla de Baz kommune i delstaten México. Åsens høyeste punkt befinner seg 2 730 meter over havet. Geologisk sett er den et eksogent vulkankrater som består av bergarten dacitt.
De nedre delene av åsen er dekka av boliger, som utgjør områdene Candelaria, Ticomán, San Juan og Guadalupe. På toppen av åsen står det en rekke fjernsyns- og radiosenderantenner.
Heterogen kilde

Relevans

De brukes gjerne i forbindelse med dataintegrasjon hvor forskjeller i format og struktur i kildene som skal integreres, kan være et problem. Det brukes også i forbindelse med datakvalitet.

Etymologi

Av gresk Hetero=forskjellig og genos= type
Dead Rising

Handling

Hendelsene i spillet finner sted fra og med 19. september 2005, til 22. september 2005. Hovedpersonen i spillet, fotojournalisten Frank West, har blitt sendt til det nordamerikanske tettstedet Willamette, for å finne ut hva som foregår der. Etter å ha fått et overblikk av Willamette fra luften, finner Frank ut at nasjonalgarden har satt opp barrikader for å hindre all trafikk til og fra den lille byen. Frank blir straks vitne til flere brutale mord nede på bakken, og bestemmer seg raskt for å undersøke Willamette mall, som er kjøpesenteret mesteparten av spillet foregår i. Frank ber helikopterets pilot om å lande på taket til Willamette mall, og sier at han vil hentes igjen om nøyaktig 72 timer.

Spillet

Som journalist må Frank i løpet av 3 dager finne ut hva årsaken til zombieutbruddet i Willamette er. Spillet inneholder mange forskjellige oppgaver, som å redde andre mennesker fra zombier og psykopater. Psykopatene kan oppfattes som bossene i Dead Rising, og er mennesker som har blitt gale etter at zombiene invaderte kjøpesenteret.
Ved å være på rett sted til rett tid blir man hele tiden tildelt nye oppgaver ved hjelp av en privatradio. Noen av oppgavene er frivillige, mens andre er nødvendige å gjennomføre dersom man vil komme til bunns i handlingen. Frank har hele tiden med seg kameraet sitt, som kan brukes til å ta bilder av forskjellige hendelser. På denne måten tjener man poenger som brukes til å gjøre Frank sterkere.
Dead Rising lar spilleren ta i bruk mange forskjellige objekter og bruke dem som våpen. Frank kan ta i bruk objekter som kjøkkenkniver, bowlingkuler, gressklippere og motorsager, for å bruke dem som våpen mot zombiene og psykopatene han støter på. Til sammen finnes det over 250 objekter Frank kan bruke som våpen.
Jonê

Jonê (kinesisk: 卓尼县; pinyin: Zhuóní Xiàn) er et fylke i provinsen Gansu i Folkerepublikken Kina. Det ligger i det autonome prefekturet Gannan for tibetanerne.
Befolkningen var på 99 669 innbyggere i 1999.
GET-ligaen 2013/14

Lørenskog fratrukket poeng

Den 30. mai 2013 ble det klart at Lørenskog Ishockeyklubb ville bli fratrukket 20 poeng ved sesongstart samt betale 30 000 kroner i bot. Grunnen til dette var at klubben hadde levert inn sin lisenssøknad den 24. mai 2013, hvilket var nesten tre måneder etter den opprinnelige fristen som var 28. februar 2013. Klubben anket straffen til appellutvalget, men de forkastet anken.
Etter at Norges Ishockeyforbund i desember avviste et forslag fra Lørenskog om voldgift i saken, var denne avsluttet fra idrettens side.

Poengtrekk for Storhamar

15. november ble det meldt at også Storhamar skulle bli fratrukket 15 poeng for dårlig økonomi og økonomisk utvikling. Beslutningen om poengtrekk kunne påklages, og Storhamar meldte at de ville gjøre dette. Etter ny behandling, ble det 19. november meldt at klubben ville kunne få utsettelse til ut kalenderåret med å tilfredsstille kravene til inntjening, som var et overskudd på 1,5 millioner, mens klubben på dette tidspunktet lå an til et underskudd på 2,5 millioner.
Klubben satset i denne situasjonen blant annet på større innsamlingsaksjoner, herunder aksjeslag i klubben. I møte i forbundsstyret for Norges Ishockeyforbund 27. januar 2014 ble det konstatert at Storhamar ikke hadde greid å snu økonomien  og situasjonen var ytterligere forverret, og vedtaket om trekk av 15 poeng ble opprettholdt.

Tønsberg i økonomiske problemer

15. november ble det også meldt at Tønsberg måtte løse sin trener Sergej Pusjkov fra kontrakten og samtidig kutte i spillestallen på grunn av  økonomiske problemer. De gjenværende spillerne måtte regne med en halvering av sin godtgjørelse.

Poengtrekk for Rosenborg og Tønsberg

6. januar 2014 ble det meldt at Rosenborg og Tønsberg ble trukket henholdsvis fire og tre poeng for manglende økonomisk oppgjør med Norges ishockeyforbund. Dette vedtaket ble imidlertid opphevet etter ankebehandling.
Landsknekt

Etymologi

Ordet Landsknecht er kjent fra 1480-tallet som betegnelse på en leiesoldat fra de flate landområdene i Tyskland til forskjell fra leiesoldater og pikenérer fra det kuperte Sveits, på tysk kalt Reisläufer. En landsknekt kunne i Tyskland også bli kalt Landser. Også slike soldater har på norsk blitt omtalt som lanseknekter.

Krigsinnsats

De første troppene med landsknekter ble dannet av den tysk-romerske keiseren Maximilian den 1. da han innførte militære reformer og organiserte en stående hær av leiesoldater. Soldatene ble opprinnelig vervet blant «rettskafne, unge menn», men flere soldater kom til etter hvert og solgte sine tjenester til den fyrsten som kunne betale. Landsknektenes regimenter opptrådte relativt selvstendig under ledelse av en feltoberst eller felthauptmann, og de var viktige aktører i flere kriger, særlig under keiserne Maximilian den 1. og Karl den 5., i de franske religionskrigene på slutten av 1500-tallet og i trettiårskrigen på 1600-tallet.
To berømte landsknektledere var Georg von Frundsberg og Konrad von Boyneburg.

Våpen

Landsknektene var vanligvis bevæpnet med piker, det vil si lange spyd eller lanser. De brukte også hellebarder og forskjellige typer sverd, deriblant store tohåndsverd, såkalte Bidenhänder, som ble båret av enkelte av de best betalte krigerne, Doppelsöldner som fikk dobbelt betaling mot å kjempe aller fremst i flokken. Seinere ble også tidlige geværer tatt i bruk.
Medici-kapellet

Medici-kapellet (it. Cappelle Medicee) er den største og mest berømte delen av kirken Basilica di San Lorenzo di Firenze. Det er imidlertid ikke tilgang til kapellet fra selve kirken; det har sin egen inngang. Medici-kapellet er gravsted for de senere fyrstene av Medicifamilien.
Operaens ballettsenter

Operaens Ballettsenter er et ballettsenter som er en del av Operaen i Kristiansund. Ballettsenteret ble startet 11. september 1979 under navnet Kristiansundsoperaens Ballettstudio.
Olexandrella

Utseende

Nokså små, spinkle, gule eller røde og svarte trebukker. De er forholdsvis lite sklerotiserte (med tynt hudpanser, myke) til biller å være. Antennene er betydelig lengre enn kroppen. Pronotum er omtrent så langt som bredt, tønneformet. Dekkvingene er parallellsidige. Beina er slanke.

Levevis

Larvene lever i død ved, mest av løvtrær.

Utbredelse

Slekten er hovedsakelig utbredt i Brasil, ellers er de bare kjent fra Fransk Guyana.
Sigismondo d'India

Liv og virke

Sigismondo d'India dukker opp i kildene rundt 1600. Det første tiåret av 1600-tallet reiste han sannsynligvis rundt i Italia og traff komponister, skaffet seg sponsorer ved ulike fyrstehoff og tilegnet seg de ulike lokale musikkstilene. I denne overgangstiden i musikkhistorien, da senrenessansens polyfone stil var i ferd med å vike plassen for tidligbarokkens mange nye former, ser det ut til at d'India opparbeidet seg et usedvanlig godt grep om de forskjellige musikkstilene i Italia: Marenzios ekspressive madrigalstil, den venetianske skoles stort anlagte flerkorsverk, den konservative romerske skolens polyfone tradisjon, forsøkene på å gjenopplive antikkens musikk i den monodiske musikken, og monodiens større avlegger, den nyutviklede operaformen, så vel som napolitaneren Carlo Gesualdos manierte, emosjonelle og intenst kromatiske stil.
Det er kjent at d'India var i Firenze, operaens fødested, så vel som i Mantova hvor Monteverdi arbeidet. I Napoli møtte han sannsynligvis Gesualdo, og innen 1610 var han i Parma og Piacenza. Året etter ansatte hertugen av Savoia ham til å lede framføringer i Torino. d'India ble i Torino til 1623, og disse årene ble hans mest produktive; i denne tiden smeltet han sammen de vidt forskjellige musikktypene han hadde hørt og studert i årene 1600-1610 til en enhetlig stil.
Etter at han forlot Torino, åpenbart tvunget ut av politiske årsaker, reiste han til Modena og senere til Roma. Det ser ut til at han døde i Modena, men kjennskapet til hans siste år er like sparsom som for hans første. Et dokument viser at han fikk en post ved i Maximilian I av Bayerns hoff, men det finnes ikke belegg for at han reiste dit, kanskje døde han før han kom seg av gårde.

Verk

d'India skrev musikk i de fleste av sin tids vokalformer, som monodisk musikk, madrigaler og motetter. Monodiene var de viktigste og mest tallrike, og av mange ulike typer: arier, både gjennomkomponerte og strofiske, variasjoner over en ostinat bass, klagesanger, madrigaler i monodisk stil og annet.
Stilistisk viser d'Indias musikk fellestrekk med Monteverdis komposisjoner fra samme tid: ekspressiv kromatikk,  dissonanser med uvanlige oppløsninger og med en dramatisk undertone. Enkelte av hans lengre monodier er i praksis operascener, men  d'India skrev ikke noe som eksplisitt ble kalt «opera».   
I de polyfone madrigalene lånte d'India ofte ideer fra Gesualdo, særlig ved å sette langsom og intenst kromatisk musikk opp mot lette, nesten delirisk diatone passasjer, og slik sett var han en av Gesualdos svært få etterfølgere (før 1900-tallet). En del av d'Indias senere musikk er uvanlig ved at den innen ett og samme stykke kan vise påvirkning fra så å si «alle» samtidige komponister i Italia.
Northumberland

Historie

Northumberland har en lang og komplisert historie. Før romernes ankomst ble det utkjempet flere kriger mellom briter og skotter i området, noe som skulle fortsette i middelalderen. En rekke befestede slott ble bygget der, blant annet Bamburgh, Dunstanburgh, Warkworth og Alnwick. 
Området kalles «kristendommens vugge» i England, fordi mange av de fremste misjonærene i angelsaksisk tid reiste ut fra klosteret på Lindisfarne, og fordi munkene fra Iona også virket i Northumberland. 
Den historiske hovedstaden var Bamburgh, hvor kongen av Northumbria hadde sitt sete før England ble samlet til ett rike. Senere ble Alnwick en viktig by, fordi den var sete for hertugen av Northumberland. 
Northumberland har flere ganger vært sentrum for opprør, blant annet Nådens pilegrimsferd og Nord-Englands reisning i Tudortiden. Hertugene av Northumberland, som var fra Percyfamilien, ledet flere av opprørene. De var beryktet for å skifte side når det begynte å gå dårlig, og ved å angi sine forbundsfeller til myndighetene slapp de unna straff hver gang. Noe av grunnen til dette var at det var viktig for kongen å ha en kraftfull hertug i Northumberland på grunn av faren for angrep fra Skottland. Under reformasjonen var Northumberland et sentrum for katolsk aktivitet, og etter gjenopprettelsen av monarkiet holdt mange jakobitter til der. Det ble på mange måter et lovløst land, med mange ubebodde steder hvor fredløse kunne gjemme seg. Etter at England og Skottland ble forent under Jakob VI og I ble området i stor grad pasifisert. 
Grevskapet er Englands tynnest befolkede, og består stort sett av landsbygd. Det har blitt startet flere prosjekter for å trekke flere turister til Northumberland, med vakker natur som største trekkplaster.
Plociella

Utseende

Apomecynini er stort sett middelsstore, avlange, grå- eller brunaktige trebukker.

Utbredelse

Arten er utbredt på Filippinene.
Neottiura bimaculata

Utseende

Neottiura bimaculata er sammen med de andre artene i denne slekten, forholdsvis små edderkopper og mange er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og  forholdsvis liten. Bakkroppen er hos hunnen stor og kuleformet. På det bakerste beinparets ytterste ledd, har de en fin kam av korte børster, derav familiens norske navn.

Levevis

Neottiura bimaculata lever litt skjult, i hulrom og skyggefulle steder og bygger ureglemessige fangstnett med tallrike silketråder som går på kryss og tvers. 
Hunnen spinner eggene sine inn i en fritthengende, rund eggsekk.
Tysvær Bygdeblad

Tysvær Bygdeblad er en avis som blir utgitt i Tysvær i Rogaland.
Ansvarlig redaktør er Alf-Einar Kvalavåg.
Rajouri (distrikt)

Demografi

Ved folketellingen i 2011 var det 619 266 innbyggere i distriktet, mot 483 284 i 2001. Den urbane befolkningen utgjør 7,09 % av befolkningen.
Barn i alderen 0 til 6 år utgjorde 19,14 % i 2011. Antallet jenter i den alderen per tusen gutter er 837.
Cederroth

Cederroth er et svensk foretak som produserer og markedsfører hygiene-, helse- og førstehjelpsprodukter. 
Foretaket ble grunnlagt i 1895 i Gävle av Christian Cederroth. Siden 1991 har det vært en del av det amerikanske Alberto-Culver-konsernet. Cederroth har produksjon i Sverige, Danmark og Polen. Det norske hovedkontoret ligger på Revetal i Vestfold. Kjente varemerker er Samarin, Salvequick-plaster og Seltin. Cederroth ble kjøpt opp av Orkla i januar 2015.
Alfaset

Alfaset er et bolig- og industriområde i Bydel Alna i Oslo. Stedet har navn etter Alfaset (eller Arveset) gård.
Alfaset ble utbygget som industristrøk etter andre verdenskrig. Her ligger blant annet Postens Gods- og verkstedsenter, Tines verkstedsenter, Tollpost Globe og Nettlast. Alfaset har også gravlund, innviet 1972.
Henriksdal Spring Tour

Henriksdal Spring Tour er en frittstående elitekonkurranse i sprangridning som arrangeres over to helger på Henriksdal i Sjöbo i Sverige.
I 2009 fant konkurransen sted 16.-18. april og 23.–26. april. Deler av den nordiske eliten deltok, blant disse var Malin Baryard, Maria Gretzer, Roine Zetterman, Peder og Jens Fredricson, Pia Pantsu, Linnea Ericsson samt toppryttere fra enkelte andre land. Totalt var det mer enn 2 000 starter fordelt over to gressbaner der konkurransene foregikk parallelt. Konkurransene fungerte videre som kvalifikasjonsrunder for Falsterbo Horse Show. Ved siden av eliterytterne deltok også mange unge ryttere i konkurransene.
Den totale prissummen var på mellom 250 000 og 300 000 svenske kroner. I 2010 er helgene planlagt å finne sted i april og juni.
Trollkyrkja (Fræna)

Trollkyrkja eller Trollkirka, i Fræna kommune består av tre kalk-grotter med underjordiske bekker og fosser. Tidligere var det fire grotter, men en er sammenrast. Det er enkelt å ferdes i grottene. En elv med fosser renner gjennom grottesystemet og enkelte steder faller dagslyset inn.
Molde og Romsdals Turistforening gjorde Trollkyrkja kjent, sikret og farbar i 1890. Foreningen sto for vedlikeholdet helt til Fræna kommune overtok ansvaret på slutten av 1980-tallet.

Grottene

Grottene ligger ca. 500 meter over havet. De er vasket ut av en stor kalksteinsåre som går i fjellpartiet Talstadhesten, Tverrfjella og Lyngstadfjellet mellom Frænfjorden og Kornstadfjorden.
De to nederste har fossefall som faller 14 meter ned i et hvitt marmorbasseng. Den øverste består stort sett av lange ganger under jorden.
På flaten vest for øverste grotte ligger et fiskevann med hvite marmorbrygger. Vannet har ikke synlig avløp og vannet renner gjennom sprekker i fjellet videre ned i grottene.
Fjellet bak Trollkyrkja er spesielt med takker og spir.
Ayumi Oya

Landslaget

Ayumi Oya spilte 8 landskamper for Japans kvinnelandslag.
Slakteren

Handling

Filmen handler om lærerinnen Helene som nettopp har flyttet til en fransk landsby for å undervise en klasse på barneskolen. Der blir hun viklet inn i flere drap som ryster stedet. Etterhvert misstenker hun at en som står henne nær har begått ugjerningene.

Om filmen

Slakteren fikk 4 av 4 stjerner av Roger Ebert og han har senere oppført den på sin liste over Great Movies. Leonard Maltin gav den 3 av 4 stjerner.
Oddrane

Oddrane (eg. ODD'rane Supporterklubb) er den offisielle supporterklubben til Odds Ballklubb med litt over 1 000 medlemmer. Klubben ble startet høsten 1998, da Odd rykket opp i Eliteserien for første gang siden 60-åra. Oddrane tok over der den gamle supporterklubben Den Hvite Skare. Leder er Vetle Bergene Johansen.
Supporterklubben åpnet ved sesongstart 2010 sin egen pub, «Fort Falkum», vis-à-vis Skagerak Arena. 
Oddrane står i 2019-sesongen på felt J2 på O'learys tribunen.
Verdenscupen i paralangrenn 2012/13

Verdenscupen i paralangrenn 2012/13 (langrenn for funksjonshemmede) ble arrangert fra 11. desember 2012 i Vuokatti i finland til 21. mars 2013 i Sotsji i Russland.
Psyllotoxus

Utseende

Middelsstore, lyst brune trebukker. Antennene er noe lengre enn kroppen, det første og tredje leddet er fortykkede, klubbe- eller spoleformede. Pronotum er noe knudrete, uten tenner på sidene. Dekkvingene er nokså jevnbrede, med stumpvinklede "skuldre" og et nokså bredt, lysgrått tverrbånd.

Utbredelse

Slekten er kjent fra Fransk Guyana og Brasil.
Luis Belchior

Karriere

Belchior deltok ved paralympiske sommerleker 2000 i Sydney. I den individuelle konkurransen i klassen BC1 vant han alle sine fire kamper i gruppespillet, og gikk videre til kvartfinalen. Der tapte han imidlertid 2-7 for irske Gabriel Shelly, og ble slått ut av konkurransen. I lagkonkurransen i klassen BC1-2 fikk imidlertid Portugal bronsemedalje, etter at de slo New Zealand 9-2 i bronsefinalen.
Året etter deltok han ved Europamesterskapet i boccia 2001 i Teplice i Tsjekkia. Der fikk han 1.-plass både i den individuelle konkurransen (BC1) og i lagkonkurransen (BC1-2). De andre spillerne på laget var António Marques, José Correia, Fernando Ferreira og Pedro Silva. 
På nasjonalt nivå har han spilt seg fram til finalen hvert år fra 2008 til 2013. Han ble portugisisk mester i 2011 og 2013.
Han var rangert som nummer fem i Portugal i både 2011 og 2012.
Båtsfjorden (Sørøya)

Båtsfjorden (nordsamisk: Beassevuotna) er en arm av Sandøyfjorden på Sørøya i Hammerfest kommune i Finnmark. Den er 1,6 kilometer lang, fra innløpet mellom Storsandvikholmen og Båtsfjordneset, sørøstover til gården Båtsfjord i botn av fjorden.
Fjorden er 34 meter på det dypeste.
Hagajordet

Hagajordet gravplass er en gravplass på Trautskogen i Nord-Odal.
Gravplassen var i bruk fra 1862–1878. Veien til gravplassen er skiltet, og de fleste av gravene sees som markerte hauger i terrenget. Grunnvannet sto høyt på Hagajordet, derfor ble det en ny gravplass på Gammeldalsrud. Gravplassen er restaurert i nyere tid.